作者:仇遠
標題:摸魚兒
內容:惱晴空、日長無力，風吹不盡愁緒。馬頭零亂流光轉，粟粟巧黏紅樹。閒意度。似特地、隨他燕子穿簾去。徘徊不語。謾彷弗眉尖，留連眼底，芳草正如霧。冥濛處。獨憑闌干凝佇。翠蛾今在何許。隔花簫鼓春城暮。腸斷小窗微雨。休更舞。明日看、池萍始信低飛誤。長橋短浦。悵不似危紅，蒼苔點遍，猶澀馬蹄駐。